CELEX: C2007/129/05
Language: mt
Date: 2007-06-09 00:00:00
Title: Kawża C-108/07 P: Appell imressaq fit- 23 ta' Frar 2007 minn Ferrero Deutschland GmbH kontra s-sentenza mogħtija fil- 15 ta' Diċembru 2006 fil-Kawża T-310/04, Ferrero Deutschland GmbH vs L-Uffiċċju għall-Armonizzazzjoni fis-Suq Intern ( trade marks u disinni) (UASI) u Cornu SA Fontain

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/4
            
         Appell imressaq fit-23 ta' Frar 2007 minn Ferrero Deutschland GmbH kontra s-sentenza mogħtija fil-15 ta' Diċembru 2006 fil-Kawża T-310/04, Ferrero Deutschland GmbH vs L-Uffiċċju għall-Armonizzazzjoni fis-Suq Intern (trade marks u disinni) (UASI) u Cornu SA Fontain
   (Kawża C-108/07 P)
   (2007/C 129/05)
   Lingwa tal-kawża: Il-Franċiż
   Partijiet
   
      Rikorrenti: Ferrero Deutschland GmbH (rappreżentant: M. Schaeffer, Rechtsanwalt)
   
      Parti oħra fil-kawża: L-Uffiċċju għall-Armonizzazzjoni fis-Suq Intern.
   Talbiet tal-parti rikorrenti
   
               —
            
            
               Tannulla s-sentenza tal-Qorti tal-Prim'Istanza (It-Tielet Awla) tal-15 ta' Diċembru 2006, fil-Kawża T-310/04, Ferrero Deutschland vs L-UASI — Cornu SA Fontain;
            
         
               —
            
            
               Tordna lill-UASI u l-parti intervenjenti jbatu l-ispejjeż tal-kawża.
            
         Motivi u argumenti prinċipali
   Ir-rikorrenti tinvoka motiv wieħed in sostenn ta' l-appell tagħha, dwar il-ksur tad-dritt Komunitarju mill-Qorti tal-Prim'Istanza u, b'mod partikolari, l-interpretazzjoni żbaljata li għamlet ta' l-Artikolu 8(1)(b) tar-Regolament tal-Kunsill (KE) nru 40/94, ta' l-20 ta' Diċembru 1993, dwar it-trade mark Komunitarja (1). F'dan ir-rigward hija tinvoka l-ħames argumenti segwenti:
   L-ewwel nett, il-Qorti tal-Prim'Istanza ma ħaditx in kunsiderazzjoni l-fatt li l-prodotti melħin u ħelwin huma mmanifatturati u kkummeċjalizzati fi kwantità sostanzjali mill-istess impriżi, inkluża l-parti intervenjenti stess. It-tieni nett, il-Qorti tal-Prim'istanza għamlet żball fid-dritt meta ddeċidiet li l-prodotti rilevanti għandhom biss xejra simili minima, meta fil-kawża, hija kellha tikkonstata, almenu sa ċertu punt, grad medju ta' similitudni. It-tielet nett, il-Qorti tal-Prim'istanza wettqet żball fid-dritt meta attribwixxiet “ċertu grad ta' similitudni ”biss għat-trade marks“Ferrero ”u “Ferro ”filwaqt li l-argumenti magħmula minnha stess fid-deċiżjoni kellhom iwasslu għall-konklużjoni li t-trade marks kellhom, sa ċertu punt, grad medju, jew grad għoli, ta' similitudni. Ir-raba' nett, il-Qorti tal-Prim'Istanza ma ħaditx in kunsiderazzjoni biżżejjed id-dokumenti li hija ppreżentat sabiex joħroġ il-karattru distintiv għoli tat-trade mark“Ferrero”. Fl-aħħar nett, il-Qorti tal-Prim'Istanza wettqet żball fid-dritt meta naqset illi tieħu in kunsiderazzjoni, fl-evalwazzjoni tagħha ta' probabbiltà ta' konfużjoni, id-diversi fatturi indikati fis-seba' premessa tar-Regolament (KE) Nru 40/94.
   
      (1)  ĠU 1994, L 11. p.1.